### Beslutningstema

Der skal træffes beslutning om godkendelse til Haderslev Andels Boligforening, afd. 71, Seniorbofællesskabet i Toftlund, køb af ejendomme til opførelse af 30 almene familieboliger og fælleshus.

### Historik

Kommunalbestyrelsen godkendte den 29. september 2022 skema A til opførelse af 30 almene familieboliger og fælleshus. Boligerne skal opføres på del af [adresse] 52 og [adresse], Toftlund.

### Sagsfremstilling

Gyda Olesen har på vegne Haderslev Andels Boligforening, afd. 71, fremsendt ansøgning om godkendelse af køb af

* del af matrikel 744 Toftlund, beliggende [adresse] Toftlund,
* del af matrikel 266 Toftlund, beliggende [adresse] Toftlund og
* matrikel 655 Toftlund beliggende [adresse], Toftlund.

De 3 matrikler er i forbindelse med en udstykningssag lagt sammen til en samlet ejendom, der efter endt udstykning har fået matrikel 655 Toftlund.

Udstykningssagen er nu tilendebragt og Haderslev Andels Boligforening er medio oktober 2023 tinglyst ejer af den sammenlagte ejendom benævnt matrikel 655 Toftlund, beliggende [adresse], Toftlund af areal 13303 m2.

I forbindelse med udstykningssagen er Haderslev Andels Boligforening tillige blevet ejer af 3 nyudstykkede matrikler benævnt matrikel 744a Toftlund, matrikel 744b Toftlund og matrikel 266 Toftlund. Der er i forbindelse med indgåelse af købsaftale af 8. juli 2021, tillæg af 30. september 2022 og tillæg af 24. april 2023 vedr. køb af del af [adresse] 52 aftalt, at disse 3 delarealer efter endt udstykning skal skødes retur til sælger til en købesum af 0 kr., da delarealerne ikke er indeholdt i de mellem parterne aftalte købesummer.

Skøde på de 3 delarealer er udarbejdet og anmeldt til tinglysning.

Kommunalbestyrelsen skal som tilsynsmyndighed godkende, at Haderslev Andels Boligforening køber grunden som indgår i projektet.

Forvaltningen anbefaler, at erhvervelse af den udstykkede ejendom, matr.nr. 655 Toftlund, godkendes betinget af, at de 3 delarealer matrikel 744a, 744b og 266 Toftlund tilbageskødes til sælger.

Almenboligforeningers erhvervelse af ejendomme kan kun ske med Kommunalbestyrelsens godkendelse jf. almenboliglovens § 26. Det er en forudsætning for godkendelse af skema B, at alle de arealer der indgår i projektet med opførelse af nye almenboliger er erhvervet med Kommunalbestyrelsens godkendelse, og at der foreligger tinglyst adkomst på ejendommen.

### Lovgrundlag

Almenboligloven.

### Fagchefen for Politik og Strategi indstiller,

|  |  |
| --- | --- |
| at | Haderslev Andels Boligforening, afd. 71's køb af den nyudstykkede ejendom matrikel 655 Toftlund godkendes, betinget af tilbageskødning af matrikel 744a, 744b og 266 Toftlund til sælger, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 16. november 2023, pkt. 7:

Indstillingen anbefales.

Nick Steffensen deltog ikke i mødet.

### Beslutning

Indstillingen godkendt.